**Euphrosyne Parepa-Rosa** (født 7. mai 1836 i Edinburgh i Skottland i Storbritannia, død 21. januar 1874 i London) var en britisk operasanger (sopran) som etablerte Carl Rosa Opera Company sammen med sin andre ektemann Carl Rosa. Hennes prestasjoner var anerkjent av Philharmonic Society of London (nå the Royal Philharmonic Society) med den sjeldne tildeling av dets gullmedalje i 1872.

Liv og virke
------------

### Bakgrunn

Parepa ble født i Edinburgh. Moren var sopranen Elisabeth Seguin (søster av bassangeren Arthur Edward Seguin) og faren den vallak-rumenske bojaren Demetrius Parepa, baron Georgiades de Boyescu av București.

Faren døde da Parepa var spedbarn, og etterlot sin unge mor i fattigdom. Parepas  mor gikk til scenen for å forsørge barnet og seg selv, og underviste unge jenter i sang.

Euphrosyne Parepa-Rosa
### Karriere

Parepas operadebut kom da hun var 16 år gammel på Malta som Amina i *La Sonnambula.* Dette ble etterfulgt av engasjementer i Napoli, Genova, Roma, Firenze, Madrid og Lisboa. Hun sang på Lyceum Theatre i London i 1857 sesongen (året etter Royal Opera House i Covent Garden brant), og mellom 1859 og 1865 fremstod hun i operaoppsetninger både i Covent Garden og Her Majesty's Theatre. I løpet av denne tiden hadde hun deltatt i to operapremierer med tittelrollen i Alfred Mellons *Victorine* 19. desember 1859, og rollen som Mabel i George Alexander Macfarrens opera *Helvellyn* 5. november 1864.

Byste av Parepa-Rosa på Royal Academy of Music
Hun sang med Charles Santley ved åpningen av Oxford Music Hall i 1861. Hun var også en vellykket oratorio- og konsertsolist. Det var en konstant etterspørsel etter henne i Storbritannia, og hun var engasjert i det 19. århundres britiske musikkvekkelse hva gjaldt komposisjoner særlig av Georg Friedrich Händel.[]

Hennes første ektemann, kaptein H. de Wolfe Carvelle, døde i 1865, seksten måneder etter bryllupet. 

I 1866 dukket hun opp på Royal Philharmonic Society i Robert Schumanns *Paradise and The Peri*. Hun turnerte i USA med britisk-amerikanske kornettisten og komponisten Jules Levy og den tysk-britiske fiolinisten og dirigenten Carl Rosa, som hun giftet seg med i New York City i februar 1867.

Sammen etablerte de Parepa-Rosa English Opera Company som ble populært og som introduserte opera til steder i Amerika som aldri hadde opplevd en opera.[] De etablerte French Theatre på Fourteenth Street i New York i september 1869 med en fremførelse av Bales er opera *The Puritan's Daughter,* med Parepa i tittelrollen. Den påfølgende turneen i øststatene og midtvesten i USA hadde et repertoar som spente fra *The Bohemian Girl* og *Maritana* til Webers *Der Freischütz* and *Oberon*.

I 1870 var Parepa-Rosa Opera Company tilbake i Storbritannia og fremførte dessuten italiensk opera i Kairo i Egypt, etterfulgt av en vellykket turné tilbake i Nord-Amerika i 1871-71. I 1872 vendte de igjen tilbake til Storbritannia. I september 1873 ble selskapets navn endret til Carl Rosa's English Opera, idet Parepa var blitt gravid.

### Død

Parepa-Rosa døde i barsel av sykdom i London i januar den 21. januar i 1874, 37 år gammel, mens hun forberedte seg på å synge «Elsa» i en produksjon av den engelske versjon av Richard Wagners *Lohengrin* som del av ektemannens planlagte sesong på Theatre Royal Drury Lane. Etter hennes død kansellerte Rosa sesongen. Hun ble begravet på Highgate cemetery i London.

Carl Rosa opprettet Parepa-Rosas stipend ved Royal Academy of Music til hennes minne.

Referanser
----------

1. 1 2   Social Networks and Archival Context, «Euphrosyne Parepa-Rosa», SNAC Ark-ID w6m62fhb[Hentet fra Wikidata]
2. 1 2   FemBio-Datenbank, FemBio-ID 21476, besøkt 9. oktober 2017[Hentet fra Wikidata]
3. ↑   Parepa-Rosa, Euphrosyne Parepa de Boyesku (DNB00), kildekvalitet uspesifisert kalender, antatt gregoriansk, «... born at Edinburgh on 7 May 1836 ...»[Hentet fra Wikidata]
4. 1 2   MSR / Parepa-Roza, kildekvalitet uspesifisert kalender, antatt gregoriansk[Hentet fra Wikidata]
5. ↑   Parepa-Rosa, Euphrosyne Parepa de Boyesku (DNB00)[Hentet fra Wikidata]
6. 1 2 3   MSR / Parepa-Roza[Hentet fra Wikidata]
7. ↑   Parepa-Rosa, Euphrosyne Parepa de Boyesku (DNB00), kildekvalitet uspesifisert kalender, antatt gregoriansk, «... But before the performance took place she died at 10 Warwick Crescent, Maida Vale, on 21 Jan. 1874.»[Hentet fra Wikidata]
8. ↑   MSR / Roza, Karlo[Hentet fra Wikidata]
9. ↑   basert på følgende heuristikk avledet fra tidslinjen fra andre hendelser[Hentet fra Wikidata]
10. ↑   *RPS Gold Medal Recipients Since 1870*, Royal Philharmonic Society, arkivert fra originalen on 9. mai 2012, besøkt 30. januar 2012  «Arkivert kopi». Arkivert fra originalen 9. mai 2012. Besøkt 13. mars 2017.
11. 1 2  "Madame Parepa-Rosa", *Illustrated London News*, 7. februar 1874, s. 129
12. ↑   *Euphrosyne Parepa Rosa - Singer*, History's Women, besøkt 30. januar 2012
13. ↑   *Obituary: Euphrosyne Parepa-Rosa*, New York Times, 23. Jjnuar 1874, besøkt 30. januar 2012
14. ↑  R. Elkin, *Royal Philharmonic*, p. 63 (Ryder, London 1946).
15. ↑   *The Carl Rosa Opera Company: American and British History*, Carl Rosa Company Ltd, arkivert fra originalen on 2012-02-08, besøkt 30. januar 2012
16. ↑  Obituary: "Madame Parepa Rosa", *The Times*, 23. januar 1874, s. 10
17. ↑  Legge, R. H. revised by J. Gilliland. "Rosa, Euphrosyne Parepa (*née* Euphrosyne Parepa de Boyesku or Boyescu)", *Oxford Dictionary of National Biography*, 23. september 2004, lest 22. mai 2018

Litteratur
----------

* Rosenthal, Harold (1980). Sadie, Stanley, red. *The New Grove Dictionary of Music and Musicians*. Macmillan Publishers Ltd. London. ISBN 1-56159-174-2.
* King, William C. (1900). *Woman; Her Position, Influence, and Achievement Throughout the Civilized World*. The King-Richardson co. London. s. 411.  (available online  here)

|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data)
 |